# Ахмед Доган

### от Уикипедия, свободната енциклопедия

Ахмед Доган български политик
Роден: | 29 март 1954 с. Пчеларово, България

Ахмед Демир Доган e български политик, основател на Движението за права и свободи (ДПС) през 1990 г. и негов председател до днес, бивш ръководител на нелегалната организация Турско националноосвободително движение в България. Бил е и още е агент на Сочени за агенти на Държавна сигурност,известен е в тези среди с агентурните си имена Сава ,Сокола, а от друга, че действа в интерес на Турция и че в началото на демократичните промени в България занася в турското посолство в София списък с български агенти. Известен е и под прякора си Сокола (превод на фамилното му име), както и под агентурното име, което се твърди че е имал в Държавна сигурност - агент Сава.

## [редактиране] Биография

- 1981 г. — завършва философия в СУ „Климент Охридски“. Редовен аспирант в Института по философия към Българската академия на науките (БАН).
- 1985 г. — завършва Академията за обществени науки и социално управление (АОНСУ) на ЦК на БКП.
- 1985 г. — включва се в организиране на съпротивата срещу т. нар. „възродителен процес“.
- 1986 г. — поема ръководството на нелегалната организация Турско националноосвободително движение в България
- 1986 г. — кандидат на философските науки и научен сътрудник в Института по философия към БАН. Арестуван и изпратен в Главно следствено управление за 6 месеца и 15 дни.
- 1987 г. — лежи в Пазарджишкия затвор в килия за смъртници.
- 1989 г. — осъден при закрити врати от Варненския окръжен съд на 10 г. лишаване от свобода като създател на противодържавна организация. Aмнистиран след отмяната на чл. 233 от Наказателния кодекс.
- 1990 г. — учредител и председател на Движението за права и свободи от създаването му на 4 януари 1990 г.

Доган е избиран за депутат във всички Народни събрания след 1990 г., но системно не посещава парламентарните заседания, въпреки че е задължен да присъства според Правилника за устройството и дейността на Народното събрание. По този повод обяснява, че използва това време за по-полезни дейности.

През 2004 г. е награден от президента Георги Първанов с орден „Стара планина“ I степен „за заслуги към етническия мир и демокрацията в България“. Три месеца по-късно връща ордена тъй като Първанов се готви да връчи същия и на главния прокурор по времето на Възродителния процес Васил Мръчков.[1]

При предизборната си кампания за Парламентарни избори 2005, заявява открито в предаването Шоуто на Слави по bTV, че финансирането на движението му, както и финансирането на всички други политически партии, става чрез „обръч от фирми“.

## [редактиране] Семейство

Доган се е женил 2 пъти. Има син Демир и дъщеря Демет. В момента живее на семейни начала с манекенката Алтен Алиева.

## [редактиране] Източници

1. ↑ "Доган хвърли орден по Първанов", Вестник "Сега", 2004-07-07

## [редактиране] Външни препратки

Уикицитат съдържа
колекция от цитати от/за Ахмед Доган

- Биография, галерия, изказвания и интервюта на официалния сайт на ДПС
- Кой е Ахмед Доган? - Интервю с Костадин Чакъров: „Доган е агент, работил за няколко чужди служби срещу България“

Взето от „http://bg.wikipedia.org../../../%D0%B0/%D1%85/%D0%BC/%D0%90%D1%85%D0%BC%D0%B5%D0%B4_%D0%94%D0%BE%D0%B3%D0%B0%D0%BD_afa0.html“.

Категории: Съвременни български политици | Български философи

##### Views

- Статия
- Беседа
- Текуща версия

##### Търсене

##### На други езици

- English
- Français
- Türkçe